b'\n_START_ARTICLE_\nPorto\n_START_SECTION_\nZgodovina\n_START_PARAGRAPH_\nV preteklosti so po tej reki z lesenimi \xc4\x8dolni preva\xc5\xbeali sode vina Portovca, po katerem je Porto tudi znan. Na drugem bregu reke Douro, kjer je mestece Vila Nova de Gaia, je kak\xc5\xa1nih 50 vinskih kleti , kjer je mo\xc5\xbeno posku\xc5\xa1ati razli\xc4\x8dne vrste vina Portovca._NEWLINE_Mesto Porto pa ima poleg vina \xc5\xa1e druge znamenitosti. Ima pestro zgodovino saj je za \xc4\x8dasa Rimljanov na tem obmo\xc4\x8dju obstajala naselbina, ki se je imenovala Portus Cale. Takrat je na tem ozemlju vladal Henri Burgundski (Henry of Burgundy), njegov sin Afonso Henriqes pa je bil zaslu\xc5\xbeen za to, da je Portugalski priboril naziv neodvisnega kraljestva. Leta 1387 pa se je takratni vladar Janez 1. (Jo\xc3\xa3o I de Portugal) poro\xc4\x8dil z angle\xc5\xbeinjo Philippo iz Lancastra. Imela sta ve\xc4\x8d sinov, najbolj poznan je Henri Pomor\xc5\xa1\xc4\x8dak (Infante D. Henrique), ki je bil rojen v tem mestu._NEWLINE_Skozi stoletja je Porto pridobil sloves uporni\xc5\xa1kega mesta. Leta 1822 so dobili prvo liberalno ustavo. Portugalski prvi republi\xc5\xa1ki namestnik je bil izvoljen iz Porta leta 1878._NEWLINE_Dandanes \xc5\xbeivi v tem mestu okoli 264,000 prebivalcev. Mesto ima zelo razvit sistem podzemne \xc5\xbeeleznice; proge so ozna\xc4\x8dene z razli\xc4\x8dnimi barvami (oran\xc5\xbena, modra, zelena, rumena) in v zelo kratkem \xc4\x8dasu se da priti iz enega konca mesta na drugi. Center Porta predstavlja avenija Avenida dos Aliados, kjer se na severu avenije nahajajo mestna hi\xc5\xa1a, glavna po\xc5\xa1ta in razne banke. Na jugu, oz. ju\xc5\xbeno kjer se zaklju\xc4\x8di avenija je Trg svobode (Pra\xc3\xa7a de Liberdade), ki je glavni trg mesta._NEWLINE_Ena od znamenitosti, ki se nahaja zahodno od centra, je stolp Torre dos Cl\xc3\xa9rigos. V 18. stoletju je ta stolp, z 225 ovalnimi stopnicami, snoval italijanski arhitekt Nicolau Nasoni. Na vrhu je prelep razgled na celotno mesto. Prav tako na zahodni strani le\xc5\xbei park z zgradbo Pal\xc3\xa1cio de Cristal. V devetnajstem stoletju se je v centru vrta nahajala kristalna pala\xc4\x8da, danes pa je v sredi\xc5\xa1\xc4\x8du parka \xc5\xa1portni paviljon. Park je vsebuje razne vrtove in ribnike, pave in druge \xc5\xbeivali, ter poleg paviljona \xc5\xa1e samopostre\xc5\xbeno restavracijo.\n_START_SECTION_\nTuristi\xc4\x8dne to\xc4\x8dke\n_START_PARAGRAPH_\nJugovzhodno do jugozahodno od centra se nahajajo \xc5\xa1e razne to\xc4\x8dke vredne ogleda: Igreja de S\xc3\xa3o Fancisco, Igreja de Santa Clara, Igreja da Miseric\xc3\xb3rdia, Pal\xc3\xa1cio da Bolsa, Ribeira, Centro Portug\xc3\xaas de Fotogafia, Museu do Vinho do Porto, S\xc3\xa3o Bento train station, S\xc3\xa9,\xe2\x80\xa6 S\xc3\xa3o Bento train station, je glavna \xc5\xbeele\xc5\xbeni\xc5\xa1ka postaja, ki le\xc5\xbei tik ob centru mesta. Na notranjih stenah vhodne hale so na plo\xc5\xa1\xc4\x8dicah naslikani prizori iz vsakdanjega \xc5\xbeivljenja in bitk. Nasploh je za mesto zna\xc4\x8dilno, da imajo stene prekrite s poslikanimi plo\xc5\xa1\xc4\x8dicami._NEWLINE_Prve zgoraj na\xc5\xa1tete (igreja) so razne cerkve, vredne ogleda. Igreja de S\xc3\xa3o Francisco, je tipi\xc4\x8dna baro\xc4\x8dna cerkev. Cerkev ve\xc4\x8d ne obratuje za obrede, ampak je odprta turisti\xc4\x8dnim ogledom._NEWLINE_Vzhodni del cerkve Igreja de Santa Clara je bil v\xc4\x8dasih del fran\xc4\x8di\xc5\xa1kanskega samostana. Cerkvi bi lahko pripisali gotsko in renesan\xc4\x8dno umetnost, prav tako pa je polna pozla\xc4\x8denega lesa._NEWLINE_Cerkev Igreja da Miseric\xc3\xb3rdia pa je dandanes muzej, v njej pa lahko najdemo anonimno renesan\xc4\x8dno sliko poimenovano Fons Vitae (vodnjak \xc5\xbeivljenja). Slika prikazuje Dom Manuela 1. in njegovo dru\xc5\xbeino okoli vodnjaka napolnjenega s Kristusovo krvjo. Pal\xc3\xa1cio da Bolsa je neoklasi\xc4\x8den spomenik, zgrajen v letih 1842 do 1910. Postavljen je bil za trgovce, ki so trgovali z denarjem. Zgradba vsebuje dve dvorani: Dvorana narodov (P\xc3\xa1tio das Na\xc3\xa7\xc3\xb5es) ter Arabska Dvorana (Sal\xc3\xa3o \xc3\x81rabe)._NEWLINE_Vredna ogleda je tudi riviera Ribeira na jugu mesta: pisane hi\xc5\xa1ice, spolzke ozke ulice, barcos rabelos (bar\xc4\x8dice za preva\xc5\xbeanje Portovca)._NEWLINE_Na\xc5\xa1teta sta bila dva muzeja: Centro Portug\xc3\xaas de Fotografija je muzej fotografij. V\xc4\x8dasih je bil znotraj te zgradbe zapor. Muzej vina Portovca, Museu do Vinho do Porto je odprl svoja vrata \xc5\xa1ele pred kratkim, leta 2004. Poleg teh dveh muzejev ima Porto \xc5\xa1e veliko drugih zanimivih in pestrih muzejev._NEWLINE_Najbolj opazna znamenitost mesta pa je katedrala S\xc3\xa9. Ustanovljena je bila v 12. stoletju, ter prenovljena v 18. To zgradbo je prav tako zaznamoval Nicolau Nasoni.'